**RESOLUCIÓ de XX de XXXX, de la Direcció General de Personal Docent, per la qual s'adscriuen les llistes d'aspirants a la provisió de llocs en règim d'interinitat de les especialitats de professors i catedràtics de Música i Arts Escèniques vinculades als ensenyaments d'Art Dramàtic a les noves especialitats establides segons el Reial decret 588/2022, de 19 de juliol, i per la qual es convoca procediment per al desdoblament en subespecialitates de les borses de determinades especialitats vinculades als estudis superiors de música.**

El Reial decret 588/2022, de 19 de juliol, estable les especialitats docents dels Cossos de professors i de catedràtics de Música i Arts Escèniques vinculades als ensenyaments d'Art Dramàtic, i determina l’adscripció a les noves especialitats del professorat de les antigues.

A l'efecte de la realització dels procediments d'adjudicació de les places vacants i de les substitucions que es produïsquen a partir de l'inici del curs escolar 2023-2024, procedeix adaptar les actuals llistes d'aspirants a la provisió de llocs en règim d'interinitat de les especialitats de professors i catedràtics de Música i Arts Escèniques vinculades als ensenyaments d'Art Dramàtic, a les noves especialitats establides segons el Reial decret 588/2022, de 19 de juliol.

Així mateix, i amb la finalitat de millorar el procediment de gestió de les borses de personal docent i dels corresponents processos de provisió, resulta procedent adaptar les llistes de determinades especialitats docents que agrupen, en el cas dels ensenyaments superiors de Música i Arts Escèniques, a personal que atén llocs amb una major especialització, que són susceptibles de requisits específics.

Per tot això i en virtut de les atribucions conferides en el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport (DOGV núm. 8959, 24.11.2020), resolc:

*Primer.* Adscriure les actuals llistes d'aspirants a la provisió de llocs en règim d'interinitat de les especialitats de professors i catedràtics de Música i Arts Escèniques vinculades als ensenyaments d'Art Dramàtic a les noves especialitats establides segons el Reial decret 588/2022, de 19 de juliol.

Les borses de les noves especialitats es confeccionaran d'acord amb l'adscripció entre les anteriors i les noves especialitats establida en el Reial decret 588/2022, de 19 de juliol per a les persones funcionàries de carrera. Per a això s'adoptaran els següents criteris:

1. En el cas d'aquelles especialitats que només canvien la seua denominació, s'incorporarà a tot el personal integrant de la llista de l'antiga especialitat a la de la nova.

Es publica com a annex I a la present resolució les especialitats de les borses de professors i de catedràtics de Música i Arts Escèniques que canvien de denominació d'acord amb les adscripcions establides en el Reial decret 588/2022, de 19 de juliol.

2. Quan una especialitat antiga, d'acord amb el que es preveu en el Reial decret 588/2022, queda adscrita a més d'una especialitat nova, el personal afectat s'integrarà en les llistes de les noves especialitats corresponents mantenint el mateix ordre que ocupava en la llista d'origen.

Es publica com a annex II a la present resolució les especialitats de les borses de professors i de catedràtics de Música i Arts Escèniques que, segons les modificacions introduïdes pel Reial decret 588/2022, de 19 de juliol, queden adscrites a més d'una especialitat.

*Segon*. Convocar procediment de desdoblament de les borses de les especialitats de catedràtics de Música i Arts Escèniques que s'indiquen:

* 5D2 - Instruments de vent de jazz
* 5D3 - Instruments històrics de corda fregada
* 5D5 - Instruments històrics de vent

Les borses corresponents a les especialitats docents indicades es desdoblegaran en les subespecialitats previstes en l'annex III d'aquesta resolució, únicament a l'efecte de provisió de llocs de treball en règim d'interinitat.

2. Per a la inclusió en la borsa de la subespecialitat corresponent, el personal aspirant haurà d'acreditar el compliment dels requisits establits per a cadascuna d'elles en l'annex III.

3. Es convoca a les persones que actualment formen part de les llistes de les borses de les especialitats indicades en aquest punt, a un acte presencial que se celebrarà en l'Institut Superior d'Ensenyaments Artístics de la Comunitat Valenciana, situat en Carrer Pintor Genaro Lahuerta número 25, València, el dia XXX de juny de 2023 a les XX:XX hores. Les persones convocades hauran de presentar-se degudament acreditades i presentaran la titulació de què disposen d'entre les indicades en l'annex III.

4. Les persones que s'integren en les llistes de les subespecialitats convocades mantindran entre elles el mateix ordre relatiu que ocupaven en la llista d'origen.

*Tercer.* Recursos

La present resolució és definitiva en via administrativa, i contra aquesta podrà interposar-se recurs potestatiu de reposició davant la Direcció General de Personal Docent en el termini d'un mes, a comptar des de l'endemà de la seua publicació, d'acord amb el que es disposa en els articles 112, 114, 115, 123, i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o directament recurs contenciós administratiu davant el jutjat contenciós competent, en el termini de dos mesos a comptar des de l'endemà de la data de la seua publicació, conforme al que s'estableix en els articles 8, 14 i 46 de la Llei 29/1988, de 13 de juliol, Reguladora de la jurisdicció contenciosa administrativa.

**LA DIRECTORA GENERAL DE PERSONAL DOCENT**

**ANNEX I**

**Llistes d'aspirants en règim d'interinitat que canvien de denominació segons l'adscripció del Reial decret 588/2022, de 19 de juliol**

Especialitats de catedràtics de Música i Arts Escèniques

|  |  |
| --- | --- |
| **Antiga especialitat** | **Nova especialitat** |
| CODI | DENOMINACIÓ | CODI | DENOMINACIÓ |
| 543 | Interpretació | 5M3 | Interpretació en el teatre de text |
| 537 | Història de la Cultura i de l'Art | 5L8 | Estètica i història de l'art |
| 524 | Dramatúrgia | 5L6 | Dramatúrgia i escriptura dramàtica |

Especialitats de professors de Música i Arts Escèniques

|  |  |
| --- | --- |
| **Antiga especialitat** | **Nova especialitat** |
| CODI | DENOMINACIÓ | CODI | DENOMINACIÓ |
| 6F6 | Teoria i història de l'art | 6H6 | Estètica i història de l'art |
| 6E9 | Interpretació | 6J1 | Interpretació en el teatre de text |
| 6F7 | Teoria teatral | 6J7 | Teoria de les arts de l'espectacle |

**ANNEX II**

**Llistes d'aspirants en règim d'interinitat afectades pels canvis introduïts pel Reial decret 588/2022, de 19 de juliol**

Especialitats de professors de Música i Arts Escèniques que es dupliquen en més d'una especialitat

|  |  |
| --- | --- |
| **Antiga especialitat** | **Noves especialitats** |
| CODI | DENOMINACIÓ | CODI | DENOMINACIÓ |
| 6E0 | Caracterització i indumentària | 6H1 | Caracterització |
| 6H7 | Indumentària |

**ANNEX III**

**Llistes d'aspirants en règim d'interinitat que es desdoblen en subespecialitats a l'efecte de provisió de llocs de treball amb requisits singulars i requisits per a la formar parts d'aquestes.**

|  |  |
| --- | --- |
| ESPECIALITAT  | SUBESPECIALITATS |
| 5D2 - Instruments de vent de jazz | VXX-Instruments de vent de jazz-TROMPETA |
| VXX-Instruments de vent de jazz-TROMBÓ |
| VXX-Instruments de vent de jazz-SAXO |
| 5D3 - Instruments històrics de corda fregada | VXX - Instruments històrics de corda fregada-VIOLÍ |
| VXX - Instruments històrics de corda fregada-VIOLA |
| VXX - Instruments històrics de corda fregada-VIOLONCEL |
| 5D5 - Instruments històrics de vent | VXX - Instruments històrics de vent-OBOÉ |
| VXX - Instruments històrics de vent-TRAVERS |
| VXX - Instruments històrics de vent-TROMPA NATURAL |
| VXX - Instruments històrics de vent-TROMPETA NATURAL |

*Requisits per a formar part de les llistes desdoblegades a l'efecte de provisió*

|  |  |
| --- | --- |
| \*SUBESPECIALITATES | REQUISITS |
| VXX-Instruments de vent de jazz-TROMPETA | 1. GRAU EN INTERPRETACIÓ MUSICAL - MÚSICA MODERNA – INSTRUMENT TROMPETA 2. TÍTOL SUPERIOR DE MÚSICA, ESPECIALITAT JAZZ – INSTRUMENT TROMPETA (Reial decret 617/1995) 3. TÍTOL SUPERIOR DE MÚSICA ESPECIALITAT INTERPRETACIÓ, ITINERARI JAZZ –INSTRUMENT TROMPETA (Reial decret 631/2010)  |
| VXX-Instruments de vent de jazz-TROMBÓ | 1. GRAU EN INTERPRETACIÓ MUSICAL - MÚSICA MODERNA – INSTRUMENT TROMBÓ 2. TÍTOL SUPERIOR DE MÚSICA, ESPECIALITAT JAZZ – INSTRUMENT TROMBÓ (Reial decret 617/1995) 3. TÍTOL SUPERIOR DE MÚSICA ESPECIALITAT INTERPRETACIÓ, ITINERARI JAZZ–INSTRUMENT TROMBÓ (Reial decret 631/2010)  |
| VXX-Instruments de vent de jazz-SAXO | 1. GRAU EN INTERPRETACIÓ MUSICAL - MÚSICA MODERNA – INSTRUMENT SAXOFON 2. TÍTOL SUPERIOR DE MÚSICA, ESPECIALITAT JAZZ – INSTRUMENT SAXOFÓ (Reial decret 617/1995) 3. TÍTOL SUPERIOR DE MÚSICA ESPECIALITAT INTERPRETACIÓ, ITINERARI JAZZ – INSTRUMENT SAXOFÓ (Reial decret 631/2010)  |
| VXX - Instruments històrics de corda fregada-VIOLÍ | 1. TÍTOL SUPERIOR DE MÚSICA DE L'ESPECIALITAT D'INTERPRETACIÓ, ITINERARI INSTRUMENTS DE LA MÚSICA ANTIGA – INSTRUMENT VIOLÍ BARROC |
| VXX - Instruments històrics de corda fregada-VIOLA | 1. TÍTOL SUPERIOR DE MÚSICA DE L'ESPECIALITAT D'INTERPRETACIÓ, ITINERARI INSTRUMENTS DE LA MÚSICA ANTIGA – INSTRUMENT VIOLA BARROCA  |
| VXX - Instruments històrics de corda fregada-VIOLONCEL | 1. TÍTOL SUPERIOR DE MÚSICA DE L'ESPECIALITAT D'INTERPRETACIÓ, ITINERARI INSTRUMENTS DE LA MÚSICA ANTIGA – INSTRUMENT VIOLONCEL BARROC |
| VXX - Instruments històrics de vent-OBOÉ | 1. TÍTOL SUPERIOR DE MÚSICA DE L'ESPECIALITAT D'INTERPRETACIÓ, ITINERARI INSTRUMENTS DE LA MÚSICA ANTIGA – INSTRUMENT OBOÉ |
| VXX - Instruments històrics de vent-TRAVERS | 1. TÍTOL SUPERIOR DE MÚSICA DE L'ESPECIALITAT D'INTERPRETACIÓ, ITINERARI INSTRUMENTS DE LA MÚSICA ANTIGA – INSTRUMENT TRAVERS |
| VXX - Instruments històrics de vent-TROMPA NATURAL | 1. TÍTOL SUPERIOR DE MÚSICA DE L'ESPECIALITAT D'INTERPRETACIÓ, ITINERARI INSTRUMENTS DE LA MÚSICA ANTIGA – INSTRUMENT TROMPA NATURAL |
| VXX - Instruments històrics de vent-TROMPETA NATURAL | 1. TÍTOL SUPERIOR DE MÚSICA DE L'ESPECIALITAT D'INTERPRETACIÓ, ITINERARI INSTRUMENTS DE LA MÚSICA ANTIGA – INSTRUMENT TROMPETA NATURAL |